1.  ปัจจัยความเสี่ยง

ปัจจัยความเสี่ยงในการประกอบธุรกิจของบริษัทที่อาจส่งผลกระทบถึงผลการดำเนินงานของบริษัท
และผลตอบแทนในการลงทุนของผู้ลงทุนสามารถสรุปได้ดังนี้

1.1 ความเสี่ยงทางด้านสภาพคล่องจากนโยบายการเก็บสินค้าคงเหลือ

เนื่องจากลักษณะการประกอบธุรกิจของบริษัท เป็นการซื้อสินค้าเพื่อนำมาจัดจำหน่ายให้แก่ลูกค้าต่างๆ
(Trading Business) โดยมีสินค้าหลากหลายชนิดไว้พร้อมให้บริการได้ตามที่ลูกค้าต้องการ
นอกจากนี้ บริษัทยังมีนโยบายการให้บริการเก็บสินค้าสำรองสำหรับลูกค้า
ประกอบกับการที่สินค้าส่วนใหญ่ที่บริษัทจัดจำหน่ายในปัจจุบันมี Lead Time ที่ค่อนข้างนานประมาณ
45-90 วัน
บริษัทจึงมีความจำเป็นที่จะต้องเก็บสินค้าคงเหลือไว้ให้เพียงพอที่จะสามารถทำให้ลูกค้ามั่นใจได้ว่าบริษัทจะสามารถส่งมอบสินค้าได้ทันตามความต้องการของลูกค้า
ซึ่งถือเป็นข้อได้เปรียบของบริษัทที่มีเหนือคู่แข่ง

จากเหตุผลดังกล่าวอาจทำให้บริษัทมีความเสี่ยงในการมีสินค้าคงเหลือจำนวนมากซึ่งจะก่อให้เกิดภาระกับบริษัท
ทั้งในด้านค่าใช้จ่ายในการจัดเก็บสินค้าและสภาพคล่อง
ซึ่งภาระในการจัดเก็บและบริหารสินค้าคงเหลือดังกล่าวจะแปรผันไปตามยอดขายสินค้าที่เพิ่มขึ้น
ดังนั้นหากยอดขายของบริษัทมีการเติบโตอย่างมีนัยสำคัญและต่อเนื่อง
บริษัทจะต้องจัดหาเงินทุนเพิ่มเติมเพื่อนำมาใช้ในการประกอบธุรกิจ อย่างไรก็ตาม
การที่บริษัทมีความสัมพันธ์ที่ดีกับผู้ผลิตสินค้า (Supplier)
ทำให้ได้รับความร่วมมือเป็นอย่างดีจากผู้ผลิตสินค้าในการเก็บรักษาสินค้าบางส่วนที่ยังไม่ถึงกำหนดส่งมอบให้แก่ลูกค้า
จึงทำให้บริษัทสามารถประหยัดค่าใช้จ่ายในการจัดเก็บสินค้าคงคลังได้ในระดับหนึ่ง

นอกจากนี้ด้วยประสบการณ์ในการบริหารสินค้าคงเหลือของบริษัท
และการมีฐานลูกค้าจำนวนมากและหลากหลายทำให้บริษัทสามารถบริหารจัดการและจัดจำหน่ายสินค้าที่บริษัทเก็บไว้ได้อย่างมีประสิทธิภาพแม้จะมีภาวะราคาแร่ที่ผันผวน
เนื่องจากสินค้าคงเหลือดังกล่าวจำเป็นต้องคงความสามารถในการแข่งขันด้านราคาขายด้วยเช่นกัน
ยิ่งไปกว่านั้นเพื่อเป็นการป้องกันความเสี่ยงดังกล่าวอีกทางหนึ่ง
บริษัทยังมีนโยบายในการเก็บรักษาสินค้าในรูปแบบที่จะช่วยเพิ่มความยืดหยุ่นในการแปรรูปสินค้าเพื่อตอบสนองความต้องการของลูกค้าที่เปลี่ยนแปลงอยู่ตลอดเวลา
เช่น
บริษัทมีนโยบายที่จะเก็บผลิตภัณฑ์ทองแดงและทองเหลืองชนิดม้วนให้มีหน้ากว้างมากที่สุดเพื่อที่จะสามารถตัดซอยให้มีขนาดที่ตรงกับความต้องการของลูกค้า
หรือใช้ฐานข้อมูลในการวิเคราะห์ขนาดหน้ากว้างที่แน่นอนซึ่งควรสั่งซื้อและจัดเก็บเพื่อรองรับความต้องการได้อย่างรวดเร็วและประหยัดค่าใช้จ่ายตัดซอย
อย่างไรก็ดีเศษโลหะที่เหลือจากการตัดซอย
บริษัทสามารถขายคืนให้กับผู้ผลิตเพื่อหลอมรีดกลับมาเป็นสินค้าใหม่ได้

ตลอดระยะเวลาที่ผ่านมาแม้บริษัทยังไม่เคยประสบปัญหาจากการขายสินค้าไม่ได้หรือการมีสินค้าคงเหลือค้างเป็นจำนวนมาก
(Dead Stock) จนก่อให้เกิดภาระเกินกว่าที่บริษัทจะบริหารจัดการได้แต่อย่างใด
เพื่อป้องกันปัญหากรณีที่เกิดเหตุการณ์ลูกค้าทั้งปวงของบริษัทได้รับผลกระทบจากวิกฤตเศรษฐกิจโลกทั้งในด้านปริมาณความต้องการและราคาวัตถุดิบมีความผันผวนแบบฉับพลันและรุนแรง
บริษัทจึงมีการควบคุมการระบายสินค้าให้เป็นไปตามเป้าหมาย โดยเริ่มจากกำหนดการรับเข้าสินค้า
กำหนดตำแหน่งจัดเก็บที่สามารถควบคุมระยะเวลาการจัดเก็บ
กำหนดตารางการขนส่งสินค้าของลูกค้าแต่ละราย
ลดปริมาณการเก็บสินค้าสำรองกรณีที่ลูกค้าไม่สามารถกำหนดแผนการใช้วัตถุดิบที่แน่นอนให้แก่บริษัท

  1.2 ความเสี่ยงทางด้านสภาพคล่องและความเสี่ยงด้านการให้สินเชื่อ

ความเสี่ยงด้านสภาพคล่องเกิดจากความเป็นไปได้ที่ลูกค้าอาจจะไม่สามารถจ่ายชำระหนี้ให้แก่บริษัทได้ภายในกำหนดเวลาโดยปกติของการค้า
เพื่อจัดการความเสี่ยงนี้บริษัทได้ประเมินความสามารถทางการเงินของลูกค้าเป็นระยะ ๆ
ความเสี่ยงด้านการให้สินเชื่อหมายถึง
ความเสี่ยงที่คู่สัญญาไม่ปฏิบัติตามข้อกำหนดในสัญญาซึ่งก่อให้เกิดความเสียหายทางการเงินแก่บริษัท
ผู้บริหารของบริษัทเชื่อว่าบริษัทไม่มีความเสี่ยงที่เป็นสาระสำคัญ
เนื่องจากบริษัทได้มีการจัดตั้งหน่วยงานควบคุมสินเชื่อเพื่อทำการพิจารณาคำขอสินเชื่อให้แก่ลูกค้า
วิเคราะห์ความเสี่ยง ประเมินคุณภาพหนี้
รวมถึงการหาแนวทางปรับปรุงแก้ไขและการติดตามการชำระเงินของลูกค้าอย่างใกล้ชิด
ผลจากการจัดตั้งหน่วยงานดังกล่าวบริษัทสามารถควบคุมและรักษาระดับอัตราหมุนเวียนจำนวนวันในการเก็บหนี้
และสามารถลดปริมาณหนี้ที่มีอายุเกินกำหนดได้ดี
นอกจากนี้แล้วบริษัทยังใช้บริการที่ปรึกษาทางกฎหมายเพื่อให้คำแนะนำ
วิเคราะห์สถานภาพการติดตามหนี้ กำหนดแนวการบริหารจัดการหนี้
รวมถึงกรณีที่ต้องดำเนินการทางกฎหมายกับลูกหนี้ที่มีปัญหา

  1.3 ความเสี่ยงจากการพึ่งพาผู้ผลิตสินค้า (Supplier) น้อยราย

บริษัทดำเนินธุรกิจเป็นผู้จัดจำหน่ายผลิตภัณฑ์โลหะสำหรับใช้ในอุตสาหกรรมต่างๆ
รวมทั้งวัสดุเพื่อใช้ในการก่อสร้าง โดยสั่งซื้อสินค้าโดยตรงจากผู้ผลิตสินค้าแต่ละประเภท ในปี 2554
บริษัทไม่มีการสั่งซื้อสินค้าจากผู้ผลิตรายใดในสัดส่วนเกินกว่าร้อยละ 30 ของยอดสั่งซื้อสินค้ารวม
ยกเว้นสัดส่วนการสั่งซื้อสินค้าแต่ละชนิด บริษัทจะมีการสั่งซื้อสินค้าจากผู้ผลิตหลักแต่ละราย
คิดเป็นสัดส่วนมากกว่าร้อยละ 30 ของการสั่งซื้อสินค้าแต่ละชนิด
ดังนั้นอาจถือได้ว่าบริษัทมีความเสี่ยงกรณีที่ผู้ผลิตสินค้าไม่สามารถส่งสินค้าตามคำสั่งซื้อ
หรือผู้ผลิตขายสินค้าโดยตรงให้กับลูกค้าโดยไม่ผ่านบริษัท
หรือแต่งตั้งให้ผู้จัดจำหน่ายรายอื่นเป็นผู้จัดจำหน่ายหลักแทนบริษัท
ซึ่งจะส่งผลกระทบต่อการดำเนินงานของบริษัท

อย่างไรก็ตามตลอดระยะเวลา 19 ปี
ที่บริษัทดำเนินธุรกิจมายังไม่เคยประสบปัญหาดังกล่าวแต่อย่างใด
ทั้งนี้เนื่องจากผู้ผลิตแต่ละรายต่างก็มีความมั่นคงและมีชื่อเสียงเป็นที่ยอมรับทั่วโลก
รวมทั้งสินค้าของผู้ผลิตดังกล่าวยังได้รับการรับรองคุณภาพมาตรฐาน ISO
และมีระบบควบคุมภายในที่รัดกุม
โดยบริษัทมีการศึกษาข้อมูลและนโยบายที่ชัดเจนของผู้ผลิตทุกรายอย่างละเอียด
เพื่อป้องกันปัญหาอันอาจเกิดจากความไม่แน่นอนด้านนโยบายของผู้ผลิตบางราย
ในกรณีพิเศษดังกล่าวบริษัทมีนโยบายพิจารณาเพิ่มตราสินค้า (Brand) จากผู้ผลิตรายอื่นที่น่าเชื่อถือ
โดยสินค้าจะต้องได้มาตรฐานสากลและเป็นที่ยอมรับทั่วโลก

นอกจากนี้บริษัทยังมีแผนการตลาดที่ชัดเจนและความสัมพันธ์ที่ดีและยาวนานกับผู้ผลิตสินค้า
ทำให้บริษัทมีอำนาจต่อรองในการซื้อสินค้ามากขึ้นและส่งผลให้สามารถสร้างความเชื่อมั่นให้กับลูกค้าได้มากยิ่งขึ้น
ทั้งนี้บริษัทยังสามารถเอื้อประโยชน์ในการทำธุรกิจให้แก่ผู้ผลิตสินค้าได้อีกด้วย เช่น
การที่บริษัทระบบการเก็บสินค้าสำรองและมีฐานลูกค้าขนาดใหญ่ทำให้สามารถสั่งสินค้าเป็นจำนวนมากได้
โดยการรวบรวมคำสั่งซื้อจากลูกค้าทั้งรายใหญ่
และรายย่อยที่มีปริมาณการสั่งซื้อไม่ครบตามจำนวนคำสั่งซื้อขั้นต่ำที่ผู้ผลิตกำหนด
ซึ่งวิธีการดังกล่าวจะทำให้ผู้ผลิตสามารถขายสินค้าได้มากขึ้น
และในขณะเดียวกันก็จะช่วยลดต้นทุนในการสั่งซื้อสินค้าให้กับลูกค้าได้ด้วย

  1.4 ความเสี่ยงจากความผันผวนของต้นทุนสินค้า

ผลิตภัณฑ์โลหะที่บริษัทเป็นผู้จัดจำหน่ายส่วนใหญ่เป็นสินค้าหลักทั่วไป (Base Metal Commodities)
ที่มีราคาผันแปรตามราคาซื้อขายในตลาดโลกโดยจะขึ้นอยู่กับอุปสงค์และอุปทานของสินแร่แต่ละชนิดทั่วโลก
โดยเฉพาะอย่างยิ่ง ทองแดง สังกะสี นิกเกิล
และอลูมิเนียมซึ่งเป็นสินแร่หรือวัตถุดิบต้นน้ำของผลิตภัณฑ์ที่บริษัทจัดจำหน่ายโดยหากมีปัจจัยต่างๆ
ที่ส่งผลให้ปริมาณความต้อง การใช้สินแร่เพิ่มสูงขึ้นหรือปริมาณสินแร่ที่ผลิตได้ในตลาดมีลดน้อยลง
ได้แก่ ความต้องการใช้สินแร่เพิ่มขึ้นอย่างมีนัยสำคัญจากผู้ผลิตในประเทศจีน
การนัดหยุดงานของคนงานในเหมืองแร่ การเกร็งกำไรของสถาบันนักลงทุนต่างๆ
ล้วนส่งผลให้ราคาของสินแร่ดังกล่าวเพิ่มสูงขึ้นมาโดยตลอด
ในทางกลับกันเมื่อเศรษฐกิจโลกประสบปัญหาต่างๆ อาทิ ปัญหาหนี้สินของบรรดาประเทศในแถบยุโรป
ปัญหาภาวะถดถอยของเศรษฐกิจ ความต้องการใช้สินแร่จะลดลงทันที
แม้โรงถลุงแร่ต่างๆจะตัดลดกำลังการผลิต
แต่สต๊อกสินค้าของโลกก็อาจปรับเพิ่มขึ้นเช่นเดียวกับเหตุการณ์ปลายปี 2551
อันเป็นผลให้ราคาแร่ลดลงอย่างรุนแรง ดังนั้นหากต้นทุนราคาสินค้ามีการปรับตัวสูงขึ้นหรือลดลง
อาจส่งผลให้บริษัทมีความเสี่ยงจากการที่ไม่สามารถปรับราคาขายสินค้าได้ในอัตราที่เท่ากันกับอัตราการเพิ่มขึ้นหรือลดลงของต้นทุนราคาวัตถุดิบดังกล่าว
ลูกค้าบางรายอาจปฏิเสธการรับมอบสินค้าในกรณีที่ราคาปรับตัวลดลงรุนแรง
อย่างไรก็ดีปัจจุบันลูกค้าส่วนใหญ่มีความเข้าใจถึงภาวะความผันผวนดังกล่าวดีขึ้นมาก
โดยลูกค้าจะยังคงรักษาสัญญาตามข้อตกลงซื้อขายเพื่อมิให้สูญเสียความน่าเชื่อถือเช่นกัน

ในปี 2554 ช่วงครึ่งแรกของปี ราคาแร่เริ่มปรับตัวสูงขึ้นตามลำดับตามสภาวะเศรษฐกิจโลก
ก่อนจะมีข่าวปัญหาหนี้ยุโรป ทำให้ราคาแร่ปรับลดลงค่อนข้างรุนแรง
แม้ปัจจุบันระดับราคาเริ่มขยับใกล้เคียงกับราคาก่อนเกิดวิกฤตทางการเงิน
เพื่อลดความเสี่ยงจากความผันผวนของราคาแร่ทองแดง สังกะสี อลูมิเนียม และนิกเกิล
บริษัทมีการใช้เครื่องมือทางการเงิน
เพื่อลดความไม่แน่นอนของกระแสเงินสดในอนาคตที่เกิดจากการเปลี่ยนแปลงของราคาสินค้า
โดยใช้กลยุทธ์ในการป้องกันความเสี่ยงโดยการทำสัญญาป้องกันความเสี่ยง Copper Swap and
Option Contracts กับธนาคารที่สามารถให้บริการด้านนี้ ซึ่งไม่มีการส่งมอบสินค้าจริง

[]

ALUMINIUM COPPER

[]

NICKEL ZINC

ที่มา: เว็บไซต์ www.metalprices.com

บริษัทใช้นโยบายในการลดความผันผวนของราคาสินค้าในการดำเนินธุรกิจ
โดยบริษัทมีการใช้เครื่องมือทางการเงินเพื่อลดความไม่แน่นอนของกระแสเงินสดในอนาคตที่เกิดจากการเปลี่ยนแปลงของราคาสินค้าโดยใช้กลยุทธ์ในการป้องกันความเสี่ยงเพื่อให้บรรลุวัตถุประสงค์ดังกล่าว
ดังนี้

บริษัทได้ทำสัญญาป้องกันความเสี่ยงจากราคาทองแดง (Copper Swap and Option
Contracts) กับธนาคารต่างประเทศแห่งหนึ่งจำนวนหลายฉบับ ซึ่งไม่มีการส่งมอบสินค้าจริง
โดยมีปริมาณตามสัญญาที่เปิดไว้จำนวน 125 ตัน สัญญาดังกล่าวครบกำหนดในวันที่ 10 ตุลาคม 2555

1.5 ความเสี่ยงจากอัตราแลกเปลี่ยน

บริษัทมีลูกหนี้การค้า เจ้าหนี้การค้า และหนี้สินภายใต้สัญญาทรัสต์รีซีทที่เป็นเงินตราต่างประเทศ
ซึ่งก่อให้เกิด

ความเสี่ยงจากความผันผวนของอัตราแลกเปลี่ยนเงินตราต่างประเทศ
ในการบริหารความเสี่ยงจากอัตราแลกเปลี่ยนบริษัทได้

ทำสัญญาซื้อขายเงินตราต่างประเทศล่วงหน้าส่วนหนึ่ง
อย่างไรก็ดีบริษัทยังคงมีความเสี่ยงจากอัตราแลกเปลี่ยนสำหรับ

ลูกหนี้การค้า เจ้าหนี้การค้า
และหนี้สินภายใต้สัญญาทรัสต์รีซีทที่ไม่ได้ทำสัญญาซื้อขายเงินตราต่างประเทศล่วงหน้า

ครอบคลุมไว้ แม้ว่าบริษัทจะมีการเก็บสินค้าสำรองเพื่อลูกค้า
เพื่อป้องกันความเสี่ยงจากอัตราแลกเปลี่ยน บริษัทจะทำ

สัญญาซื้อขายเงินตราต่างประเทศล่วงหน้าครอบคลุมมูลค่าสินค้าสำรองด้วย

ณ วันที่ 31 ธันวาคม 2554 บริษัทมีหนี้สินทางการเงินที่เป็นสกุลเงินตราต่างประเทศจำนวน 9.0
ล้านเหรียญสหรัฐ

(2553 : 6.4 ล้านเหรียญสหรัฐ)

1.6 ความเสี่ยงจากอัตราดอกเบี้ย

ความเสี่ยงจากอัตราดอกเบี้ยเกิดจากการเปลี่ยนแปลงของอัตราดอกเบี้ยในตลาดในอนาคต
ซึ่งอาจส่งผลกระทบต่อ

การดำเนินงานและกระแสเงินสดของบริษัท ในปี 2554 ช่วงต้นปี
แม้อัตราดอกเบี้ยยังอยู่ในเกณฑ์ที่ต่ำแต่มีแนวโน้มปรับ

เพิ่มขึ้น แต่ด้วยปัญหาอุทกภัยในประเทศไทยที่เกิดขึ้นรุนแรงช่วงกลางไตรมาส 4 ของปี
ประกอบกับปัญหาหนี้ยุโรปใน

ต่างประเทศด้วย ทำให้แนวโน้มดอกเบี้ยอาจกลับมาอยู่ในช่วงขาลง เพื่อช่วยกระตุ้นเศรษฐกิจโลก

ในปี 2554 บริษัทได้ทำสัญญาป้องกันความเสี่ยงจากอัตราดอกเบี้ย (Interest Rate Swap
Contract) กับธนาคารต่างประเทศแห่งหนึ่งจำนวนหนึ่งฉบับสำหรับเงินต้นจำนวน 300 ล้านบาท
สัญญาดังกล่าวมีกำหนดเวลา 3 ปี สิ้นสุดวันที่ 3 มิถุนายน 2557

1.7 ความเสี่ยงจากการมีกลุ่มผู้ถือหุ้นรายใหญ่ถือหุ้นรวมกันเกินกว่าร้อยละ 50

ณ วันที่ 31 ธันวาคม 2554 คุณชำนาญ พรพิไลลักษณ์ และคุณกนกกร แทนไกรศร
ซึ่งเป็นผู้ก่อตั้งบริษัท ถือหุ้น

รวมกันในบริษัทคิดเป็นร้อยละ 70.26 ของจำนวนหุ้นที่จำหน่ายได้แล้วทั้งหมดของบริษัท
ซึ่งจะทำให้สามารถควบคุมมติที่

ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของ

ที่ประชุมผู้ถือหุ้น ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับคะแนนเสียง 3 ใน 4
ของที่ประชุมผู้ถือหุ้น

ดังนั้นผู้ถือหุ้นรายอื่นจึงอาจจะไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

  1.8 ความเสี่ยงจากการที่ผู้บริหารส่วนใหญ่เป็นชุดเดียวกับคณะกรรมการบริษัท

ปัจจุบันบริษัทไม่มีความเสี่ยงดังกล่าว
เนื่องจากคณะกรรมการบริษัทประกอบด้วยกรรมการที่เป็นผู้บริหารเพียง 3 ท่าน
จากกรรมการทั้งสิ้นจำนวน 8 ท่าน
จึงไม่ส่งผลให้เกิดการคานอำนาจระหว่างคณะกรรมการบริษัทและฝ่ายบริหาร
สำหรับกรรมการที่มิใช่ฝ่ายบริหารล้วนเป็นผู้ทรงคุณวุฒิจากภายนอกที่มีความเป็นอิสระจากผู้ถือหุ้น
กรรมการ และผู้บริหารของบริษัท โดยเข้ามาดำรงตำแหน่งกรรมการบริษัทจำนวน 5 ท่าน
ในจำนวนดังกล่าวมี 3 ท่าน ทำหน้าที่เป็นกรรมการตรวจสอบ

นอกจากนี้
ประธานกรรมการบริษัทก็เป็นกรรมการอิสระที่เป็นผู้ทรงคุณวุฒิจากภายนอกและยังดำรงตำแหน่งเป็นประธานกรรมการตรวจสอบอีกด้วย
และเพื่อให้การกำกับดูแลเป็นไปอย่างเหมาะสมและมีประสิทธิภาพ
บริษัทได้กำหนดขอบเขตอำนาจในการดำเนินงานของผู้บริหารแต่ละตำแหน่งไว้อย่างชัดเจนในอำนาจดำเนินการของบริษัท
รวมทั้งกรรมการผู้จัดการไม่มีอำนาจในการดำเนินการใดๆ ในหรือเกี่ยวกับรายการที่เกี่ยวโยงกัน
รายการการได้มาหรือจำหน่ายไปซึ่งสินทรัพย์ที่สำคัญของบริษัท และอำนาจที่มอบให้กรรมการผู้จัดการ
หรือบุคคลที่ได้รับมอบอำนาจจากกรรมการผู้จัดการจะไม่สามารถอนุมัติรายการที่ตน
หรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
หรือบริษัทย่อยของบริษัท
และเพื่อเป็นการป้องกันการมีอำนาจเบ็ดเสร็จของกรรมการผู้จัดการและรองกรรมการผู้จัดการ
ซึ่งทั้งสองท่านเป็นผู้ถือหุ้นรายใหญ่ของบริษัท บริษัทจะกำหนดให้การอนุมัติรายการใดๆ
ที่จะก่อให้เกิดประโยชน์ต่อกรรมการผู้จัดการและรองกรรมการผู้จัดการดังกล่าวที่ไม่เกี่ยวข้องกับการประกอบธุรกิจตามปกติของบริษัท
และมีมูลค่าของรายการตั้งแต่ 100,000 บาทขึ้นไป เช่น การเบิกเงินล่วงหน้า
ค่าใช้จ่ายเกี่ยวกับการเดินทางไปต่างประเทศ เป็นต้น
จะต้องผ่านการรับทราบและตรวจสอบของฝ่ายตรวจสอบภายในของบริษัท
ก่อนที่จะมีการอนุมัติรายการดังกล่าว
ซึ่งหากฝ่ายตรวจสอบภายในเห็นว่ารายการดังกล่าวไม่เหมาะสมหรือมีความผิดปกติ
ฝ่ายตรวจสอบภายในจะรายงานโดยตรงต่อประธานกรรมการตรวจสอบโดยทันที

คณะกรรมการตรวจสอบจะทำหน้าที่ในการตรวจสอบกำกับดูแล
รวมทั้งอนุมัติรายการที่อาจมีความขัดแย้งที่มีความเกี่ยวข้องกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
รวมไปถึงรายการที่มีนัยสำคัญและอาจส่งผลกระทบต่อผลการดำเนินงานของบริษัท เช่น
การซื้อขายทรัพย์สินถาวร การก่อหนี้และภาระผูกพัน เป็นต้น
เพื่อให้มั่นใจได้ว่ารายการดังกล่าวจะเป็นไปอย่างเหมาะสมและเพื่อรักษาผลประโยชน์ของบริษัทเป็นสำคัญ
ยิ่งไปกว่านั้นบริษัทยังจัดให้มีฝ่ายตรวจสอบภายใน ซึ่งขึ้นตรงต่อคณะกรรมการตรวจสอบ
เพื่อทำหน้าที่ในการควบคุมดูแล ตรวจสอบการดำเนินงานภายในของบริษัทให้เป็นไปอย่างโปร่งใส
เหมาะสม และรัดกุม รวมทั้งติดตามข้อมูลและตรวจสอบรายการต่างๆ
ตามที่คณะกรรมการตรวจสอบมอบหมาย

1.9 ความเสี่ยงจากการมีคู่แข่งซึ่งเป็นผู้ประกอบการรายใหม่

สำหรับธุรกิจนำเข้าและจัดจำหน่ายผลิตภัณฑ์วัตถุดิบอุตสาหกรรมและวัสดุเพื่อใช้ในการก่อสร้างให้กับผู้ประกอบการชั้นนำในอุตสาหกรรมต่างๆ
เช่น อุตสาหกรรมผลิตชิ้นส่วนรถยนต์ อุตสาหกรรมผลิตชิ้นส่วนอิเล็กทรอนิกส์
อุตสาหกรรมผลิตอุปกรณ์ไฟฟ้า อุตสาหกรรมผลิตสปริง อุตสาหกรรมบรรจุภัณฑ์
รวมทั้งผู้รับเหมางานระบบสำหรับโครงการก่อสร้าง
ถือเป็นธุรกิจที่ผู้ประกอบการรายใหม่ๆไม่มีความจำเป็นในการลงทุนด้านอุปกรณ์เครื่องจักรมากนัก
จึงมีโอกาสที่คู่แข่งขันรายใหม่เข้าจะเข้ามาประกอบธุรกิจด้านนี้ได้
ผลกระทบที่ตามมาคือการแข่งขันด้านราคาที่ทวีความรุนแรง
ดังนั้นบริษัทจึงได้กำหนดแนวทางการทำงานโดยเน้นให้เกิดประสิทธิภาพสูงสุดและให้สอดคล้องกับนโยบายบริษัทเพื่อแสดงความมุ่งมั่นสู่ความเป็นผู้นำในธุรกิจกระจายสินค้า
และเพื่อตอบสนองความพึงพอใจสูงสุดของลูกค้าอย่างต่อเนื่อง
ด้วยการพัฒนาความเป็นเลิศด้านผลิตภัณฑ์ บริการ ทีมงาน เทคโนโลยี ระบบการทำงาน
ทำให้ลูกค้าเกิดความไว้วางใจในการสั่งซื้อสินค้าจากบริษัท
โดยปัจจุบันบริษัทได้นำระบบข้อมูลสารสนเทศมาพัฒนาเป็นโปรแกรมการทำงานในทุกส่วนงานขององค์กรโดยเฉพาะส่วนงานขาย
ทั้งนี้เพื่อลดขั้นตอนและข้อจำกัดในการทำงานและเพื่อความรวดเร็วแม่นยำในการเข้าถึงข้อมูลด้วย
นอกจากนี้แล้วบริษัทยังมีการนำเสนอกลุ่มผลิตภัณฑ์เพิ่มขึ้นเพื่อให้เป็น One Stop Services
รวมถึงการเพิ่มความหลากหลายของแต่ละผลิตภัณฑ์
และกำลังพัฒนาบริการใหม่ๆพร้อมกับการสร้างมูลค่าเพิ่มต่างๆ
ทั้งนี้เพื่อตอบสนองความต้องการของลูกค้า และเพื่อการเติบโตของธุรกิจอย่างต่อเนื่อง

10. ความเสี่ยงจากภัยธรรมชาติ

บริษัทได้ตระหนักถึงสภาพภูมิอากาศว่ามีแนวโน้มที่เปลี่ยนแปลงไปอย่างรวดเร็วส่งผลให้เกิดภัยธรรมชาติในรูปแบบต่างๆ
มากมาย อาทิปัญหาอุทกภัยน้ำท่วมร้ายแรงปี 2554
ทำให้สินค้าที่เก็บไว้ที่คลังสินค้าศาลายาได้รับผลกระทบเกิดความเสียหายอย่างรุนแรง
แม้มูลค่าความเสียหายที่เกิดขึ้นดังกล่าวจะได้รับการจ่ายชดเชยจากบริษัทประกันภัยก็ตาม
เพื่อความไม่ประมาทบริษัทจึงเร่งก่อสร้างคลังชลบุรีเต็มพื้นที่และกำหนดให้แล้วเสร็จเร็วกว่าแผนก่อสร้างเดิมที่มีอยู่ก่อนเกิดปัญหาอุทกภัยปี
2554
สำหรับคลังสินค้าศาลายาบริษัทได้กำหนดมาตรการและดำเนินการทุกด้านเพื่อป้องกันความเสี่ยงในการดำเนินธุรกิจและการจัดเก็บสินค้ากรณีที่อาจเกิดอุทกภัยซ้ำซ้อนในอนาคต
ซึ่งขณะนี้อยู่ระหว่างการปรับปรุงอาคารคลังสินค้าและสถานที่ คาดว่าการก่อสร้างคลังชลบุรีแห่งใหม่
และการปรับปรุงคลังศาลายาจะแล้วเสร็จสมบูรณ์ภายในไตรมาส 2 ของปี 2555